אתמול (שיר)

אתמול הוא שיר שכתבה, הלחינה וביצעה הזמרת הישראלית טובה גרטנר. הוא יצא כסינגל השני מאלבום הבכורה של הזמרת, "קת תום". עובד אפרת עיבד והפיק את השיר עם גרטנר.

השיר היה אחד מלהיטי שנות ה־80, והוא השיר המזוהה ביותר עם גרטנר, לצד "אם מלאכים". אסף אמדורסקי ורוני דואני הקליטו גרסאות כיסוי לשיר, וב־2014 צמד הדי־ג'ייז הצרפתיים "It's A Fine Line" עשה לו רמיקס.

רקע 
הסינגל, שיצא בנובמבר 1986, היה הסינגל השני מאלבום הבכורה של הזמרת "קת תום". בתקליט השדרים שנשלח לרדיו הוא הופיע לצד השיר האחרון באלבום, "זה נגמר". במרוצת השנים הפך "אתמול" לשיר המזוהה ביותר עם גרטנר (בצד "אם מלאכים"). בריאיון סיפרה גרטנר על תהליך יצירת השיר: 

בנוגע לעיבוד של השיר, גרטנר אמרה: .

ביקורת 
בן שלו מאתר "הארץ" תיאר את השיר במילים  וציין שיותר מ־30 שנים לאחר יציאתו לאור השיר . באתר ynet תיארו את השיר במילים .

הצלחה 
השיר הוצג כמועמד למצעדי הפזמונים השבועיים של רשת ג' ב־18 בנובמבר 1986, זכה להצלחה וצעד עשרה שבועות, עד 3 בפברואר 1987. בשיאו הגיע השיר למקום הרביעי (ב־6 בינואר 1987), ובמצעד השנתי תשמ"ז (1987) של התחנה הוא דורג במקום ה־41. השיר זכה גם לקליפ בתוכנית "זהו זה!" (ובו הצצה לנמל תל אביב של שנות ה־80).

משתתפים 
 טובה גרטנר – מילים, לחן, זמרה, סינתיסייזר
 עובד אפרת – סינתיסייזר
 מזי כהן – זמרת רקע
 אלון אבוטבול – שריקות

הפקה 
 עיבוד והפקה – עובד אפרת וטובה גרטנר
 מיקס – איתמר גפני
 עוזרים טכניים – מני, גילי, עמית
 עיצוב – יגיל חיים ויניב שמעוני
 הוקלט על ידי אורי ברק באולפני DB ב־1986

מיקומי שיא

גרסאות כיסוי

אסף ומיכל אמדורסקי (2005) 

המוזיקאי אסף אמדורסקי הקליט גרסת כיסוי לשיר, בשיתוף אשתו באותה התקופה, מיכל. החידוש נכלל באלבום האוסף הכפול שלו "קדימה אחורה", שיצא לאור ב־2005, ובו חידש אמדורסקי שירים שאהב משנות ה־80. בחלקו הראשון של האלבום הופיעו חידושים מוזיקליים, ובחלקו השני קטעים אינסטרומנטליים, שחלקם התבססו על אותם השירים שהופיעו באלבום הראשון.

בביקורת מעורבת על האלבום, כתב מבקר ynet גבע קרא עוז שאמדורסקי . את החידוש ל"אתמול" שייך המבקר לקבוצת ה"חביבים למדי".

רוני דואני (2013) 

הזמרת רוני דואני הקליטה גרסת כיסוי לשיר, שנכללה באלבום האוסף שלה "אוספרטי" ("אוסף פרטי"), שיצא לאור ב־2014, ובו חידשה דואני קלאסיקות פופ. יועד נבו הפיק את גרסתה ל"אתמול".

וידאו קליפ 
הקליפ ההומוריסטי בנוי כביכול כסרט תיעודי זר שמתעד את עבודתו של כוריאוגרף הקליפ, אריאל מקובר. באופן הומוריסטי, הקליפ מציג את מקובר כמוקד הסרט ואת הזמרת כדמות משנית ("Local artist" – אומנית מקומית), שנועדה רק לתת את הרקע לעבודתו. מקובר מוצג ככוריאוגרף קשוח הרודה ברקדניו, והוא מדבר אנגלית במשך כל הקליפ. בפתיח אומר מקובר שאומן אמיתי לעולם אינו שלם לגמרי עם עבודתו, ושלולא הדד ליין לקליפ ומסגרת הזמן של שלושה ימים בלבד שעמדו לרשותו, הוא היה ממשיך לעבוד עליו במשך חודשים ולשנות את הכוריאוגרפיה ללא הרף. לאחר הפתיח, ותוך כדי הקליפ, מקובר נשמע מעיר כמה הערות קצרות – באחת מהן הוא מאיים על רקדניו בפיטורים. הוא גם מספר שכששמע על הזמרת שיעבוד איתה הוא היה "מעט עצבני", אך בסופו של דבר דואני התגלתה כ"ממתק". בסוף הקליפ מקובר מתלונן בנימה מיואשת "אני לא יכול לסבול את זה יותר", והמתופפת (שלעסה מסטיק תוך כדי הקליפ) נראית יוצאת מן החדר, כשהיא מטופפת על עקביה.

שירי שחר ונמרוד פלד ביימו את הקליפ.

קישורים חיצוניים 

 הקליפ מתוך רצועת הקליפים של "זהו זה!", באתר יוטיוב
 גרסת אסף ומיכל אמדורסקי (2005), באתר יוטיוב מיוזיק
 גרסת רוני דואני (2013) – אודיו, באתר יוטיוב מיוזיק
 גרסת רוני דואני (2013) – וידאו קליפ, באתר יוטיוב, 18 בנובמבר 2013

הערות שוליים 

שירי 1986
סינגלים מ-1986
סינגלים מ-2005
סינגלים מ-2013
שירים בעברית
שירים על זמן
סינגלים בהוצאת הליקון